Verejný Obstarávateľ : Mestská časť Bratislava-Petržalka, Kutlíkova 17,852 12 Bratislava
PREDMET ZÁKAZKY: Procesný audit MČ Bratislava-Petržalka 

Výzva na predkladanie ponúk 

vypracovaná v súlade  s § 102    zákona  č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 282/2006 Z. z.,   zákona č. 102/2007 Z.z., zákona č. 232/2008 Z.z. a zákona č. 442/2008 Z.z.( ďalej len „zákon“)
pre zákazku s nízkou hodnotou na poskytnutie služby: procesný audit MČ Bratislava-Petržalka 

1. Identifikácia verejného obstarávateľa: 
     Mestská časť Bratislava-Petržalka, 
   Sídlo:    Kutlíkova 17, 852 12 Bratislava
   V zastúpení: .Milan Ftáčnik - starosta
    IČO: 603 201
    Kontaktná osoba: Marián Miškanin – prednosta 

2. Predmet zákazky:  dodávka služby - procesný audit MČ Bratislava-Petržalka 

3. Typ zmluvy: Zmluva o dielo	

4.  Klasifikácia predmetu zákazky:  
     Spoločný slovník obstarávania: CPV 74141400-3 

 5. Opis predmetu zákazky:             
       Predmet zákazky: procesný audit MČ Bratislava-Petržalka pozostáva z nasledovných služieb/prác:
       A. -   Analýza procesov
       B  -  Optimalizovaná procesná mapa hlavných procesov a odporúčania pre ďalšie procesy
       C  -   Návrh optimalizácie organizačnej štruktúry

6. Lehoty dodania služby alebo trvanie zmluvy: 
	Trvanie zmluvy 06/2009 – 12/2009   
                                                                                                                                                                                    
7. Množstvo alebo rozsah predmetu zákazky: 
     Realizácia procesného auditu v zmysle projektu procesného auditu tvoriaceho prílohu tejto výzvy.
      
8. Rozdelenie predmetu zákazky na časti:  Nie		 
Ponuka musí  byť predložená na celý predmet zákazky podľa bodu 5 tejto výzvy. Uchádzač predloží jednu ponuku na celý predmet zákazky.
9. Hlavné podmienky financovania a platobné podmienky: 
      Platba sa uskutoční  v súlade so zmluvou o dielo po prevzatí vykonaného diela na základe vystavenej faktúry. Doba splatnosti faktúry: 30 dní odo dňa doručenia faktúry verejnému obstarávateľovi. Verejný obstarávateľ preddavky neposkytuje.         
  
10. Podmienky účasti  vo verejnom obstarávaní:  
Uchádzač musí predložiť nasledovne dokumenty: 

10.1 Uchádzač musí spĺňať podmienky, týkajúce sa osobného postavenia podľa §26 ods. 1 zákona o verejnom obstarávaní a preukáže ich podľa § 26 ods. 2 zákona o verejnom obstarávaní  predložením originálnych dokladov alebo ich overených kópií nie staršie ako 3 mesiace.
10.2 V prípade skupiny uchádzačov (dodávateľov) – predloží čestné vyhlásenie skupiny dodávateľov podpísané všetkými členmi skupiny alebo osobou, resp. osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom vytvoria všetci členovia skupiny dodávateľov takú právnu formu v súlade so zákonmi Slovenskej republiky, ktorá bude zaväzovať všetky zmluvné strany, aby ručili spoločne a nerozdielne za záväzky voči verejnému obstarávateľovi, ktoré vznikli pri realizácii predmetu zákazky a počas záručnej lehoty.
10.3 V prípade skupiny uchádzačov (dodávateľov) - vystavenú plnú moc pre jedného z členov skupiny, ktorý bude oprávnený prijímať pokyny za všetkých a konať v mene ostatných členov skupiny, podpísaná všetkými členmi skupiny alebo osobou, resp. osobami oprávnenými konať v danej veci za každého člena skupiny.
10.4	 Časový harmonogram realizácie procesného auditu
10.5	Odborný životopis odborného garanta projektu. 
10.6	Uchádzač (alebo skupina uchádzačov), predloží certifikáty (napr. ISO, EFQM, EPSI a pod.).
10.7	Referencie (prehľad min. 4 zrealizovaných procesných auditov inštitúcií verejnej správy – samosprávy v zmysle procesného auditu, tvoriaceho prílohu tejto výzvy) v nasledovnej  forme:

Roky 2005 -  2008
Názov predmetu zmluvy	Cena bez DPH	Cena
s DPH	Lehota dodania
začiatok a koniec realizácie prác	Obchodné meno a sídlo odberateľa	Kontaktné údaje odberateľa*	

						
						
     V prípade, skupiny uchádzačov (dodávateľov) doložia rovnakú tabuľku všetci  uchádzači.

*   Uchádzač (resp. skupina uchádzačov) uvedie kontaktnú osobu odberateľa, telefónne číslo, faxové číslo, prípadne e-mailovú  adresu odberateľa, za účelom možnosti overenia poskytnutých údajov verejným obstarávateľom.

11. Hodnotenie splnenia podmienok účasti vo verejnom obstarávaní: 
         Splnenie podmienok účasti bude posudzované na základe predloženia požadovaných dokumentov a dokladov v súlade so zákonom a s touto výzvou . 
                                                                                                                                                                                                                                                                  
12. Lehota na predkladanie cenových ponúk: 
      Ponuku  je potrebné zaslať na adresu verejného obstarávateľa podľa bodu 1 tejto výzvy, najneskôr do  2.7. 2009 do 14,00 hod.SELČ.

13. Obsah ponuky :   
       - Doklady  podľa bodu 10 tejto výzvy . 
      - Cenová ponuka, v ktorej  uchádzač uvedie  cenu bez  DPH a  spolu s DPH.   
   Ponuka môže obsahovať návrh zmluvy o dielo.
      
14. Adresa, na ktorú sa majú ponuky doručiť: adresa verejného obstarávateľa  uvedená     v bode  1  tejto výzvy.  
Kontaktná osoba: Marián Miškanin

15. Otváranie  ponúk sa uskutoční:  2.7.2009 o 15.30 hod. SELČ na adrese: Mestská časť Bratislava-Petržalka, zasadačka na 8. poschodí,  Kutlíkova 17, 852 12 Bratislava. Otváranie ponúk je neverejné.

16. Ponuky sa predkladajú v slovenskom jazyku.
      Ponuka musí mať označenie: „Verejné obstarávanie  – neotvárať“
                                                            -  heslo súťaže: „Procesný audit“            
17. Kritéria na hodnotenie ponúk: 
Kritériom hodnotenia je najnižšia cena.

Položka	Cena bez DPH	Cena s DPH	
A			
B			
C			
Súčet			

18. Platnosť zmluvy:  Do 31.12.2009.

19. Vyhodnotenie ponúk:
     Verejný obstarávateľ na základe prieskumu trhu bude postupovať pri vyhodnocovaní ponúk len podľa kritéria uvedeného v tejto výzve na predkladanie ponúk. 

20. Ďalšie informácie verejného  obstarávateľa:    
Verejný obstarávateľ si vyhradzuje právo neuzatvoriť zmluvu o dielo v prípade, ak na uvedený predmet obstarávania nebudú poskytnuté finančné prostriedky z rozpočtu mestskej časti.
Proti rozhodnutiu verejného obstarávateľa o výbere najvhodnejšieho uchádzača pri postupe zadávania zákazky s nízkou hodnotou nie je možné podať námietky v zmysle zákona č.25/2006 Z. z. o verejnom obstarávaní a o zmene a doplnení niektorých zákonov.
V Bratislave:  12.6.2009 

	Schválil:	Milan Ftáčnik                  

Príloha
Projekt procesného auditu MČ Bratislava-Petržalka

Navrhovaný projekt rieši audit procesov a ľudských zdrojov na miestnom úrade mestskej časti Bratislava-Petržalka. Využíva analytické kroky za účelom optimalizácie procesov, organizačnej štruktúry, identifikácie osobného potenciálu zamestnancov zastávať pracovné pozície resp. riadiace funkcie a tiež za účelom identifikácie kľúčových potrieb v oblasti pracovných procesov. Postupy používané pri audite musia byť v súlade s medzinárodne používanou metodikou.
Kľúčovým výstupom projektu budú:
Optimalizované pracovné postupy s dopadom na ekonomiku úradu a spokojnosť občana
Financovanie projektu:
Vlastné zdroje z rozpočtu mestskej časti.
Projekt sa opiera o skúsenosti získané realizujúcimi spoločnosťami v komerčnej sfére, v samospráve a tiež o konkrétne skúsenosti z obdobného postupu na obecných úradoch. 
Navrhované kroky v projekte:
A. Analýza procesov
Cieľ: 
Popísanie existujúcich procesov na úrade – vytvorenie aktuálnej procesnej mapy s informáciou o kvalite, kvantite a výkonnosti.
Postup:
V súčinnosti externých expertov a zamestnancov v riadiacich pozíciách na miestnom úrade budú popísané procesné vzťahy (toky), bude posúdená kvalita a výkonnosť existujúcich procesov v procesnej mape a stanovia sa požiadavky pre optimalizáciu existujúcich procesov. Definované výkonové parametre a profil požiadaviek na vlastníkov procesov sa stanú vstupmi.
B. Optimalizovaná procesná mapa hlavných procesov a odporúčania pre ďalšie procesy
Cieľ:
Vznik novej, optimalizovanej procesnej mapy hlavných procesov.
Postup:
Na základe výstupov z procesnej analýzy a na základe konzultácií s vedením miestneho úradu navrhnú externí experti optimalizovanú procesnú mapu s definovaním väzieb, tokov a vlastníkov procesov. Súčasne budú definované požiadavky na vlastníkov procesov. Procesná mapa bude schválená vedením miestneho úradu.
C. Návrh optimalizácie organizačnej štruktúry
Cieľ:
Efektívnejšia a viac na výkon a služby poskytované občanom, zameraná organizačná štruktúra.
Postup:
Na základe schválenej optimalizovanej procesnej mapy budú prijaté rozhodnutia vedúce k optimalizácii organizačnej štruktúry miestneho úradu.